Saistošo noteikumu "Mārupes novada Tūrisma un uzņēmējdarbības atbalsta aģentūras maksas pakalpojumi un to cenrādis" paskaidrojuma raksts

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Saistošo noteikumu mērķis ir noteikt Mārupes novada pašvaldības aģentūras „Mārupes novada tūrisma un uzņēmējdarbības atbalsta aģentūra” (turpmāk - Aģentūra) sniegtos maksas pakalpojumus, to maksāšanas kārtību un atvieglojumus.  Publisko aģentūru likuma 17. panta pirmā daļa nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā, savukārt minētā panta otrā daļa nosaka, ka pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus. Saskaņā ar minētā likuma 17. panta ceturto daļu, pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem. |
| 2. Fiskālā ietekme uz pašvaldības budžetu | Plānots, ka noteiktā pakalpojuma maksa segs pakalpojuma sniegšanas faktiskās izmaksas un ieņēmumi ļaus Aģentūrai nodrošināt kvalitatīvu pakalpojumu sniegšanu. Saistošo noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nerada ietekmi uz vidi, iedzīvotāju veselību un konkurenci. Saistošie noteikumi veicinās uzņēmējdarbības aktivitātes, kā arī esošo uzņēmumu attīstību un izaugsmi. |
| 4. Ietekme uz administratīvajām procedūrām un to izmaksām | Saistošie noteikumi nosaka Aģentūras sniegto maksas pakalpojumu cenrādi. Samaksu par sniegtajiem pakalpojumiem pakalpojuma saņēmējs veic bezskaidras naudas norēķinu veidā. Atbildīgā iestāde par saistošo noteikumu piemērošanu ir Aģentūra. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti, lai pašvaldības administratīvajā teritorijā sekmētu saimniecisko darbību, veicinātu sabiedrības iesaisti, novada popularizēšanu, t.sk. sniegtu iedzīvotājiem daudzveidīgu tūrisma piedāvājumu un iespēju piedalīties kultūras dzīvē.  Saistošo noteikumu īstenošanu nodrošinās Aģentūra, nav nepieciešams veidot jaunas darba vietas, t.i., nav ietekmes uz cilvēkresursiem. |
| 6. Informācija par izpildes nodrošināšanu | Saistošo noteikumu izpildi nodrošina Aģentūra, izpildes nodrošināšanai ir nepieciešamie resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldības izraudzītie līdzekļi ir samērīgi un atbilstoši mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes procesā ir veiktas konsultācijas ar valsts un pašvaldību iestādēm maksas pakalpojumu izcenojumu sagatavošanai.  Saistošo noteikumu projekts no 2023.gada \_\_.\_\_\_\_\_\_\_\_\_\_ līdz \_\_.\_\_\_\_\_\_\_\_\_ publicēts pašvaldības mājas lapā sabiedrības viedokļa noskaidrošanai. |

Pašvaldības domes priekšsēdētājs Andrejs Ence